Aguascalientes

Aguascalientes [AgŭaskalJENtes] (Esperantigite : Agvaskaljento) estas federacia subŝtato de Meksiko.
Ankaŭ ĝia ĉefurbo nomiĝas Aguascalientes; la nomo signifas hispane "varmaj akvoj".

Aguascalientes estas tre malgranda ŝtato centre de Meksiko, kun 5.600 km² kaj loĝantaro de preskaŭ miliono. Ĝi dividiĝas en 11 komunumoj (vd. ankaŭ la liston de komunumoj en Aguascalientes). Konataj krom la ĉefurbo estas Tepezalá, Jesús María kaj Pabellón de Arteaga. Ĝia kodo laŭ ISO 3166-2 estas "MX-AGU".

La subŝtato havas nur du najbarojn, Jalisco kaj Zacatecas, de kiu ĝi estis disigita en 1835. Legendo diras, ke generalo Antonio LÓPEZ DE SANTA ANA je la 1-a de majo 1835 venis al la urbo Aguascalientes, kaj s-ino Luisa Fernández Villa de García Rojas dum bankedo rakontis al li pri la subpremo de la urbo flanke de Zacatecas kaj petis, ke li donu sendependecon. La prezidento petis por tio kison, ricevis ĝin – kaj Aguascalientes iĝis sendependa.

Lastatempaj guberniestroj de la subŝtato estis Carlos Lozano de la Torre, ekde la 1-a de decembro 2010, Martín Orozco Sandoval, ekde la 1-a de decembro 2016 kaj María Teresa Jiménez Esquivel, ekde la 1-a de decembro 2022.

 Eksteraj ligiloj 

 oficiala retejo de la subŝtato ()

 Esperanto-movado 
Estas gastiganto de Pasporta Servo tie.

 Konataj personoj 
 Antonio Acevedo Escobedo, skribisto
 José María Bocanegra, Prezidanto
 Francisco Díaz de León, artisto
 Gabriel Fernández Ledesma, artisto
 Manuel M. Ponce, musikisto
 José Guadalupe Posada, artisto
 Saturnino Herrán, artisto
 Ramón López Velarde, poeto
 Arturo Robles Aguilar, politikisto
 Miguel Angel Barberena Vega, politikisto
 Jose Antonio Zapata, gazetisto
 Otto Granados Roldán, politikisto
 Luís Armando Reynoso Femat, politikisto
 Vicente Valdés Bejarano, Muzikisto

 Vidindaĵoj 
 Sierra Fría (Malvarma Montoĉerno)
 Cerro del muerto (Altaĵo Mortinto)
 Cristo Roto (Rompita Kristo)
 Plaza de toros "Monumental" ("Monumental" Taŭrobatala Areno)
 Plaza de armas (Armiloj placo)
 Plaza tres centurias (Trijarcento placo)

 Vidu ankaŭ 
 Meksika Altebenaĵo
 Meksikaj loknomoj
 Okcidenta Patrinmontaro